Държавен вестник, бр. 71, 2013 г., стр. 55

БРОЙ  71	
Д Ъ Р Ж А В Е Н  В Е С Т Н И К 	
СТР.  55  
 – фиксирани парични суми;
 – обезщетения;
 – комбинация от горните две.
2. Застраховка по т. 2 от раздел ІІ, буква „А“ 
,,Видове застраховки. Рискове“ на приложение 
№ 1 към Кодекса за застраховането – застраховка 
„Заболяване“ за следните рискове:
 – фиксирани парични суми;
 – обезщетения;
 – комбинация от горните две.
На основание чл. 13, ал. 3 ЗКФН решението 
подлежи на обжалване пред Върховния админис­
тративен съд на Република България в 14-дневен 
срок от съобщаването му. 
Председател: 
Ст. Мавродиев
6076
РЕШЕНИЕ № 577-ИП
от 22 юли 2013 г.
На основание чл. 13, ал. 1, т. 5 и ал. 7 във 
връзка с чл. 15, ал. 1, т. 1 от Закона за Комиси­
ята за финансов надзор (ЗКФН) и чл. 13, ал. 3 от 
Закона за пазарите на финансови инструменти 
(ЗПФИ) Комисията за финансов надзор реши:
Разширява обхвата на издадения лиценз на 
ИП „Аларик секюритис“ – ООД, със седалище и 
адрес на управление София, район „Възраждане“, 
ул. Екзарх Йосиф 7, ап. 7, като дружеството има 
право да извършва дейност като инвестиционен 
посредник в рамките на Европейския съюз и 
Европейското икономическо пространство на 
дейностите и услугите по чл. 5, ал. 2, т. 1 и 5 
ЗПФИ и допълнителните услуги по чл. 5, ал. 3, 
т. 3 и 5 ЗПФИ съгласно Решение № 145-ИП от 
24.02.2011 г. на КФН, включително и на следните 
дейности и услуги:
инвестиционни услуги и дейности по чл. 5, 
ал. 2, т. 2, 4 и 7 ЗПФИ, както следва:
 – изпълнение на нареждания за сметка на 
клиенти;
 – управление на портфейл; 
 – предлагане за първоначална продажба на 
финансови инструменти без безусловно и неотме­
нимо задължение за придобиване на финансови 
инструменти за собствена сметка;
допълнителните услуги по чл. 5, ал. 3, т. 1, 2, 
4 и 7 ЗПФИ, както следва:
 – съхраняване и администриране на фи­
нансови инструменти за сметка на клиенти, 
включително попечителска дейност (държане на 
финансови инструменти и на пари на клиенти 
в депозитарна институция) и свързаните с нея 
услуги като управление на постъпилите парични 
средства/предоставените обезпечения;
 – предоставяне на заеми за извършване на 
сделки с един или повече финансови инстру­
менти, при условие че лицето, което предоставя 
заема, участва в сделката при условия и по ред, 
определени с наредба;
 – предоставяне на услуги, свързани с чуж­
дестранни средства за плащане, доколкото те 
са свързани с предоставяните инвестиционни 
услуги и
 – по чл. 5, ал. 2 и ал. 3, т. 1, 2, 4 и 5 ЗПФИ 
във връзка с базовия актив на деривативни фи­
нансови инструменти по чл. 3, т. 2, букви „г“, 
„д“, „е“ и „и“ ЗПФИ, доколкото са свързани с 
предоставянето на услуги по т. 1, 2, 4 и 5 и по 
ал. 2 на чл. 5 ЗПФИ.
На основание чл. 13, ал. 3 ЗКФН решението 
подлежи на обжалване пред Върховния админис­
тративен съд. Обжалването не спира изпълнението 
на индивидуалния административен акт.
За председател: 
А. Джалъзов
6077
РЕШЕНИЕ № 579-ДФ 
от 22 юли 2013 г.
На основание чл. 13, ал. 1 от Закона за Ко­
мисията за финансов надзор (ЗКФН), чл. 141, 
ал. 5, чл. 154 и чл. 5, ал. 2 от Закона за дейността 
на колективните инвестиционни схеми и други 
предприятия за колективно инвестиране и чл. 2, 
ал. 1, чл. 7, ал. 1, чл. 12, ал. 1, чл. 17 и чл. 21, ал. 1 
и § 3 от допълнителните разпоредби от Наредба 
№ 22 от 2005 г. за условията и реда за вписване 
и отписване на публични дружества, други еми­
тенти на ценни книжа и емисии ценни книжа 
в регистъра на Комисията за финансов надзор 
(КФН) Комисията за финансов надзор реши:
Вписва в регистъра по чл. 30, ал. 1, т. 4 ЗКФН, 
воден от КФН, ДФ „Селект баланс“, създаден в 
резултат на преобразуване на ИД „Селект ба­
ланс“ – АД, чрез промяна в правната му форма 
в ДФ „Селект баланс“, управляван от УД „Селект 
Асет Мениджмънт“ – ЕАД.
Вписва ДФ „Селект баланс“ като емитент в 
регистъра по чл. 30, ал. 1, т. 3 ЗКФН, воден от 
КФН.
Вписва емисията дялове в публичния регистър 
по чл. 30, ал. 1, т. 3 ЗКФН, воден от КФН.
Отписва от регистъра на публичните дружес­
тва и други емитенти на ценни книжа по чл. 30, 
ал. 1, т. 3 ЗКФН, воден от КФН, издадената от 
ИД „Селект баланс“ – АД, емисия ценни книжа 
и ИД „Селект баланс“ – АД, като емитент.
На основание чл. 13, ал. 3 ЗКФН решението 
може да бъде обжалвано по съдебен ред пред 
Върховния административен съд на Република 
България в 14-дневен срок от съобщаването му. 
Обжалването на решението не спира изпълне­
нието на индивидуалния административен акт.
За председател: 
А. Джалъзов
6078